Sacrosancte ecclesie Sancti Vincentii Matiscensis civitatis. Ego Albericus comes, pro anima mea et parentum meorum, dono ad ipsam casam Dei ad mensam fratrum aliquid de rebus meis que sunt site in pago Matisconensi, in villa Exartis, et in agro Fusciacensi. Hoc est curtilum cum vineis et ea que mihi evenerunt per precepta regalia que Parenodius Hebreus ibi conquisivit. Est autem terminatio istarum rerum a mane et a medio die et a sero vias publicas, et a circio Graona volvente. Infra has terminationes, ipsos curtilos et quicquid ibi aspicit quesitum et inquirendum, eo tenore dummodo vivo usum et fructum inde habeam, et tempore vindemie modium unum vini investitura omni anno persolvam ad mensam fratrum; post decessum autem meum ad locum omnia perveniant jam dicti sancti. Ego comes Albericus hanc donationis cartam feci facere et firmare. S. Sinnaldi. S. Raculfi. S. Landrici. S. Hugonis. S. Lamberti. S. Loramii. Datum per manum Wnisi, regnante Lothario rege.